Publicatieblad (Antias Hulandes)

Publicatieblad (PB) tabata e nòmber di e órgano ofisial di Antias Hulandes, den kua tabata tuma lugá e proklamashon di e reglanan di lei ku e pais tabata adoptá. Letter M t/m P - Publicatieblad, Encyclopedie van Curaçao E órgano a wòrdu lanta dia 1 di aprel 1846 bou di kolonia Kòrsou i Dependensianan i a stòp di eksisti dia 10 di òktober 2010 ora Antias Hulandes a keda disolbí. 

 Proklamashon  
E publicatieblad tabata publiká na idioma hulandes ordenansa (lv) i dekretonan ku ta kontené medidanan general (lb ham) pa henter e teritorio di Antias Hulandes. Den kuadro di e restrukturashon antiano den teritorio insular, e tarea di publiká e reglanan di lei na nivel insular a keda otorgá na 1951 na e kuater teritorio insular pa nan respektivo teritorio.

Tabatin otro dokumentonan ofisial importante, ku segun "Staatsregeling Nederlandse Antillen" mester a wòrdu publiká; por ehèmpel e reglamentonan di orden di Parlamento, Konseho Insular i Konseho Konsultativo di Antias Hulandes.Staatsregeling van de Nederlandse Antillen, worldstatesmen.org Igualmente e tabata rekerí pa publiká reglamentonan legal na nivel di Reino Hulandes ku tabata valido pa Antias Hulandes. Nan tabata enserá entre otro e lei di Statuut pa Reino Hulandes, akuerdonan internashonal, leinan di reino i segun e reglamento pa gobernador di Antias Hulandes tambe medidanan general di administracion di reino i dekretonan real.Reglement voor de Gouverneur van de Nederlandse Antillen, overheid.nl 

E publicatieblad no tabatin fecha di publikashon fiho; esaki tabata depende di ora un proklamashon ku mester tuma lugá. Ora un lei no menshoná un fecha pa bai na vigor e ora outomátikamente esaki tabata bira trinta dia despues di e fecha di publikashon di e publicatieblad den kua el a wòrdu proklamá. 

 Mira tambe 
 Afkondigingsblad van Aruba

Category:Gobièrnu
Category:Antias Hulandes